Big Brother Davids far er død
Vi bruger cookies til at huske dine indstillinger og give dig den bedst mulige oplevelse på sitet. Nyheder 112 Sport Livsstil TV Videnskab Sex Underholdning Big Brother Davids far er død
Skrevet af Elo Christoffersen | 15.03.13 | 17:24
Big Brother har i dag overbragt en trist nyhed til en af beboerne, oplyser Kanal 5.
Da 32-årige David fra Skovlunde i starten af februar flyttede ind i huset og frivilligt isolerede sig fra omverden, vidste han, at hans far var uhelbredeligt syg, og at tilstanden hurtigt kunne ændre sig.
I onsdags kontaktede Davids familie Big Brother med nyheden om, at farens tilstand var forværret. Derfor valgte Big Brother at bryde isolationen, og David blev tilbudt at forlade huset for en kort bemærkning for at sige farvel. Et tilbud han tog i mod.
I dag måtte Big Brother så kalde David til skriftestolen og give ham den tunge nyhed om farens død. David har samtidig fået at vide, han kan forlade huset uden konsekvenser, når begravelsen finder sted.
Hverken den korte exit eller selve beskeden om farens død bliver vist i programmet, og hvis David skulle få brug for det, har Big Brother en psykolog tilknyttet.